Ще прочета 15-та глава от Евангелието на Йоана. Ще ви я прочета по нов начин – ще научите нещо ново. Нещата на Божествения свят не се повтарят. Христос поставя основата на живота, поставя не в някой човек, но казва: „Аз съм истинната лоза и Отец Ми е земледелецът“. (Учителят прочете главата.)\nОбикновеният живот дотяга на човека. Това, което е понятно, то е онова вечно разнообразие, което съществува в Божествения свят. И понеже хората са още деца, схващат много повърхностно живота, схващат туй, което не е съществено. Туй, което не е съществено, това е външна опаковка на нещата. Тя не привлича хората. Като идете в един театър, опаковката на един артист е гримировката, дрехите, които облякъл. Хората не искат да видят на сцената един артист така, трябва да говори нещо свястно. Този колко време се учил, заучавал писаното, трябва да го изрази тъй, че цялата публика трябва да бъде доволна от него. Ще му ръкопляскат, то ще бъде неговото възнаграждение. Ако не изрази това слово, както трябва, ще го освиркват, казват: „Ние искаме хора да ни предадат писаното хубаво“.\nНие ходим на Рила и Рила казва: „Ела да видиш онова, което е казано“. Ако идеш на Рила, ще видиш разхвърляни камъни, вода тече, шум. Има доста големи мушици, има и малки. Ще те посрещнат, казват: „Добър ден, приятели, как сте? Не носите никаква храница, купони има и за нас“. По някой път мъглата ще дойде, и тя казва: „Добре дошли, много се радвам“. Понеже ни обича, остава по-дълго време. Ние искаме да си замине, да видим слънцето.\nСега прочетената глава се отнася до преди две хиляди години, до хората; не се отнася до вас, не сме ние, някой еврейски народ не Го разбрал. Христос разправя на учениците инциденти, казва: „Ще се случат тия работи“. Може да не са толкоз културни. Вие имате малко опитности: някой човек като не ви хареса, имате неразположение.\nСега казвам, че малко подаръци ни дадоха на Рила. Ние ходихме не за удоволствие, за работа. В работата малко хора присъстват. В един оркестър не присъстват 1000 души или 500, или 400, или 100. Някой път свирят квартет, 4–5 души, по някой път един малък оркестър, един малък хор от 12 души. Изисква се ония хора да пеят: тия, на които ще пеят, искат да знаят, искат хора със знания.\nРила е много взискателна. Всеки там, който иде и не постъпва според нейните правила, посреща го с градушка и при това такава градушка, като кокоши яйца. Понеже някои от присъстващите не бяха добри приятели, докачи се Рила, че ги тури на изпитание. Благодарение, че кокошите яйца не засегнаха депутацията, която беше на Рила, казвам: „Посплашете ги малко, но не им пукайте главите“. Представете си толкова голяма градушка, под едно платно тънко, че колците наполовина скрити станаха. Като удари на паницата, на парчета; като удари дръжката на лъжицата, на 3–4 метра ще я търсиш из градушката. Туй е посрещане, казва: „Добре дошли, какво правите долу?“ Сега това е опаковката, външната страна. Когато е за удоволствие, то е за всички, за развлечение, за всичките е дадено. Но когато е за работа, малцина трябват, имайте предвид. Някой писател пише нещо, няма да има десеттях души: справка прави от книги, може да му дадат показания. Трябва да се свърши работата. След свършването на работата идат Божиите благословения.\nТа аз наричам, туй е подарък от Рила. 15 дена бяхме там, аз използвах 12 дена. Първия ден не ходих на Молитвения връх. Мисля, че един само беше, другите бяха уморени, поуспали се, пък и аз си почивах. Защо не излизате горе? Уморени са, нека си починат. Първата беседа беше в неделя. На третия ден пак не ходих. Във вторник нямаше време за ходене. В срядата започнах. Та казвам, 3 дни не са използвани – 12 дена.\nЩе ви чета третата беседа: „Възходящият път на незнайната любов“. Не беше голямо събрание, мъчно се говори на 5–6 души. (Учителят прочете „Възходящият път“, трета беседа, държана на Молитвения връх при Седемте рилски езера на 23 юни 1942 г.)\nТова са плодове, които ви се показват. Показват ви една красива ябълка. То е забавление за очите. Вие трябва да се сприятелите с ябълката и да знаете как да я посрещате. Дойде на гости, ще съблече външната дреха, трябва да се изуят обущата навън. Трябва да и дадете красив прием, след туй едно легло да и дадете в дома си като един странен пътник, който дошъл в дома от невидимия свят. Така се посрещат добрите хора. Ще и покажете на нея белите зъби, ще и кажете: „Добър ден, добре дошла в дома ни“. Ще и дадете най-добрия си апартамент, и от този апартамент, след приемането и, ще я разведете из вашия свят, из вашите градини, ще си поприказвате с нея. Най-после, като изядете тази ябълка, вас ще ви се подремне малко, тя ще ви заведе в оня свят. Като станете, ще се разходите навън в света.\nПо някой път ние мислим: „Оня свят е нещо външно“. Да служи човек е едно нещо, да изпълнява е друго. Човек, който иска другите да му пеят, наполовина е разбрал живота. Когато той иска да пее, тогава е разбрал живота. По Рила – цялата гама, седем езера, всичките тонове, отгоре като започнеш. Човек трябва да бъде музикален. Някои отиват на Рила, без да знаят да пеят. Певци са, не може да пеят. Често, като минат, някой казва: „Не знае да пее, не се е научил още да пее“. Отбелязано е по камъните кой как пял. Имената са отбелязани кой как дошъл, какво направил, всичките добри и лоши работи са написани там за спомен. Даже намерихме от Братството записани неща, няма да казвам какво са дали. Казват: „Това от Братството са дали“. Вие сега ще се интересувате какво са казали те. Някой път ще ви заведа, вие да прочетете. Казвате: „Кой знае дали е така?“ Да го прочетете, да видите как е написано, авторитет да бъдете. Често хубаво написано има, значи, за да го напишат, интересуват се. Даже най-некрасивите песни те са ги поправили; написана е погрешно песента, после са я поправили. Кой как пял на Рила, назовават го. Който там е пял, научава се да пее. Който там не е пял, не може да се научи да пее.\nКато отидох на Рила, написано е там и казват: „Елате да видите какво са написали рилските българи“. Отиваме на втората чешма. Казвам, тия българи задигнаха мраморния чучур и наместо мраморния чучур са турили един дървен чучур. Развалили чешмата и вътре турили чучура, едва цицирика. Много умни са българите. В мрамора някой ще се съблазни, в дървото никой не се съблазнява.\nСега какво ще направите, мраморен ли чучур ще турите, или дървен? Аз предпочетох дървен чучур, казвам: „Ще турим тъй дървения чучур, че българите да знаят как да се молят“. Вземахме чучура отвътре, че го извадихме навън, турихме го хубаво, направихме го като чучур. Изчистихме хубаво водата, затиснахме чучура с големи камъни, направихме отпред на чучура корито с мраморни камъчета. После, на половин метър от чучура, на по-малко – 25 или 30 сантиметра, турихме хубав камък, защото българинът обича да коленичи пред изворите, да не е на мокро, да тури коляното на камъка близо до чучура, да не е далече. По български го направихме. Сега няма да остане нито един българин, който да не се моли на Бога. Сега ви препоръчвам на всинца ви, за да се задоволите на този извор, да си турите раниците и двама по двама за разходка да идете на този чучур, да се помолите, да пиете, да го видите как е направен. Ще ви хареса, че е хубав. Казвам, сега за чучура няма кой да се съблазни, едва ли струва един–два лева. Ако рече някой българин да го извади, ще види зор. Тия камъни са по 70–80 кила, два камъка – 160 кила. Кой ще ги дига?\nТа казвам, използвайте в живота малките случки. Целият съвременен свят страда от една образност. Понеже силните господаруват, а слабите работят, работата не върви. Ако туриш един, който знае само да кряка като жаба, в един оркестър, да пее, пък онзи, който знае и разбира – да слуша отвън, ще критикува. Казвам, в бъдещия порядък ще господаруват слабите, силните ще слугуват. Сега, понеже силните господаруват, пък слабите слугуват, силните ще ги набият. Когато силните започнат да управляват света като слуги, а слабите като господари, те ще кажат: „Господи, Ти имаш думата“.\nТа казвам, слаби слуги не искат вече; силни слуги, силни, добри, справедливи и разумни. Най-малко да може да дигне 100 тона, той е силен човек. Досега силните хора дигаха тон и малко има в света, които могат да дигнат. Аз зная за едного в Америка, който дига един кон с едно конче. Трябва да стане един преврат в нас. В Божествения порядък слабите заповядват. В Божествения порядък детето като заплаче, майката стане, казва: „Какво, ваше величие?“ По 4–5 пъти на нощ я вдига. Тя стане от леглото и мълчи. Тя постъпва така, докато е дете. Щом стане детето силно, майката казва: „Ти не можеш да заповядваш вече, слуга ще станеш“. Силните не могат да разберат как тъй в ранната възраст са заповядвали, пък сега им заповядват. В Божествения свят слабите заповядват, силните слугуват. В човешкия свят силните заповядват, слабите слугуват. Всичкото противоречие произтича от това.\nНие искаме на някой невежа човек да му дадем много знание. Голямото знание е за силните, за учените. Говорим за доброто. Доброто е цял един свят, който трябва да изучавате. То е светът на низшия Божествен свят, на животинския свят. Доброто включва целия животински свят, свързан е тясно с човешкия свят. Ние сме в съприкосновение с доброто само чрез краката си. Ако разгледате – пръстите на човека на краката са къси, не са така дълги, както на ръцете. Туй показва, че, в умствено отношение на доброто, едва сега започва да учи. Волеви хора са, палецът е къс, но издържа. Ако искаш някой човек да бъде упорит, да бъде твърд, дето с девет чифта биволи да не можеш да го изтеглиш от пътя, погледай пръста: ако е голям и широк, да знаеш, че този човек е непоколебим.\nОнова, което може да ни препоръча в света, то е нашето безсилие. Смирението не е закон на безсилие. Там цитират апостол Павел, че като му дал един трън да се мъчи, молил се на Господа да го махне. Господ му казал: „Моята сила се проявява в твоята слабост. Ти като си слаб, Аз ще ти слугувам“. Господ казва: „Ти да си едно дете, което възприема поучението, което ти се дава“. Ти на майка си може да заповядваш, но никога не може я да накараш да живее тъй, както ти искаш; тя може да ти услужи – ако имаш някаква нужда, тя може да ти услужи, но ако искаш да заповядваш как да живее, не можеш. Всичко може да искаш, ще ти даде. Ако заповядаш на майка си да се отдалечи от тебе, тя ще се отдалечи, но ти ще видиш какво нещо е отдалечаването на майка. Като се махне майката, детето плаче. Силният като е около детето, детето е спокойно. Докато Бог е около нашата люлка, ние трябва да бъдем разумни деца.\nГоспод иска ние да заповядваме, но ние ще оставим Той да изпълнява, както Той разбира. Ние можем да кажем: „Вода“, вода ще ни донесат, не както искаме, те ще ни донесат вода, в каквато чаша и по който начин те искат, точно навреме. Ако искаш хляб, те ще ти донесат, но ще донесат в такава форма, каквато те са избрали. Ако речем да проповядваме своето право, показва, че ние сме станали възрастни. Тогава иде законът, нашата задница започва да опитва закона. Че тази работа е сериозна, как трябва да се построи светът.\nТа казвам: искайте вода, искайте хляб, искайте въздух, искайте светлина, искайте знание, всичко може да искате, и оставете този Божествен свят да изпълни тъй, както разбира. Понеже там са най-разумните, те ще изберат. Ако на тебе биха дали, ти никога не би избрал. Христос казва: „Искайте и ще ви се даде“. Не се позволява начина и времето да кажеш, няма да определяш времето. Ще поискаш и ще оставиш те да ти дадат. Може да е една секунда, може да са 10 секунди, 50, 60, една минута, 2 минути, 3, 4, един час, 3, 4, 5 часа, 15, 20, 30 часа. Някой път ние преувеличаваме, казвате: „Работите не станаха, както искаме, навреме“. Всичките неща стават навреме. Когато някой човек са го турили някъде да го бесят, го бесят, часовете са като минути. Когато чакаш някого, когото обичаш, че закъснял, 10 секунди ти се виждат часове. Когато обичаш нещо, продължаваш времето, когато не го обичаш, съкратяваш. Къде е сега истината? Истината в света иска да ни създаде радост и веселие. Един, който не е гладен, защо ще го гощавате, той няма да оцени? Само гладният може да оцени добрия обед, само жадният може да оцени водата, само разумният може да оцени знанието.\nТа казвам, Христос говори с притчи и досега не знаят защо е казал някои работи. Запример онзи стих, дето казва: „Направете си приятели от богатството на неправдата“, как може да го тълкувате? Ти ако не можеш да направиш злото приятел, тогава ти не си силен човек. „Направете си приятели“ значи доброто да ти стане приятел. Казва: „Само Любовта е приятел“. Значи ще се запознаеш с Любовта, тя да те запознае със злото. Не да се запознаеш със злото, че то да те запознае с Любовта. Най-първо започни с Любовта, тя да те запознае със злото. Злото тогава ще ти служи, всичко, което желаеш, ще го направи. Злото знае да слугува на Любовта. Вие имате превратни понятия за злото. Злото не го смесвайте с лошото. Лош човек е зъл човек, злото е мощна сила. Когато искат да се създаде един свят, злото турят. Злото създава света, първоначално със злото е създаден. Когато искат да запалят огън, злото турят. Когато искат да изпратят светлина, злото турят. Когато искат да изправят света, турят злото. Когато искат да обявят война, турят злото.\nДа воюва човек не е лошо, навсякъде има война. И ангелите воюват, и не се убиват. Хората воюват и се убиват. Това е разликата. Ангелите воюват и никой не убива, роб в своя свят не вземат. Връщат ги, казват: „Ние сме по-силни“. Пущат ги да идат в неговия свят. На земята като продават робите, вземат ги в държавата. Вие продавате и тогава човек става слаб. Ако ти туй продадено зло го вземеш в себе си като роб, ти се заробваш. Остави го, не вземайте роби във вашия живот. Ако заловиш една мисъл, остави я навън, не я вземай в ума си. Ако заловиш едно желание, не го вземай в сърцето си, остави го навън. И постъпка, ако заловиш, не я оставяй в ума ти да работи, остави я навън. Та ние сега дълго време седим и разправяме на злото: „Ти да знаеш, аз съм по-силен, да ми служиш“. Ти го вземеш като слуга в дома си.\nЗлото само външно може да ти служи, вътрешно – никога. Вътрешно само доброто на човека може да служи. Вътре ще направиш слуга доброто, външно ще направиш слуга злото. Сега хората са направили точно обратното. Вътре служи злото, отвън служи доброто. Този порядък трябва да се измени. Доброто отвътре да е слуга и злото отвън да е слуга. По разумност злото и доброто са еднакви. Сега това са практични неща, които трябва да се вложат в основата на живота. Това е новото разбиране. Тълкуванията на ония Христови думи, стихове, какво допринесоха? Вземете съвременния християнски свят – не знаят как да воюват. Ако идеш между християните – не знаят как да постъпят. Най-първо, ще те посрещне доброто отвън. Като влезеш вътре, ще те посрещне злото. Виждам, редът на нещата е изменен.\nТа казвам, ние, съвременните хора, трябва да се учим как да гледаме и как да приемем света. Най-първо виждаме лошото, което е отвън, после доброто, което е вътре. Защото външният свят трябва да се организира постоянно. Вътрешният свят на човека, и той трябва да се организира в проявлението си. Вие не сте опитали. Вие обичате един човек, не знаете как да се проявите. Казвате: „Обичам“. Като обичам един човек, аз ще му изпея една песен, която той обича. Като изпееш тъй, да му падне като мед на сърцето. Ти му пееш една песен, която ти обичаш, той не я обича. Ще пееш песен, която той обича, не която ти обичаш. Ще му дадеш ядене, което той обича, не което ти обичаш. Ще му дадеш вода, която той обича, не която ти обичаш. Ти като идеш в дома му, той може да ти даде това, което ти обичаш.\nСега, като ни дойдат гости, турим нашето мнение, нашето ядене. Туй е изключение в Любовта. Когато идем при Любовта, тя ще ни угости тъй, както ние обичаме. Когато дойде Любовта в нас, ние ще я угостим, както тя обича. Тъй седи новият закон. Силните трябва да станат слуги на слабите, за да ги научат на ред и порядък. По-силните всичко могат да направят. Под думата „силен“ разбирам добър, справедлив и разумен, Любовта вече действа. Силните хора в света ще станат господари само тогава, когато възприемем Любовта и тя стане подбудителна причина. Нали знаете онзи малък разказ за Илия, който избяга от еврейската царица, че Бог се прояви в бурята, в гръмотевицата и най-после в тихия глас. То е разумният живот. Тогава видя Бог, той си покри лицето и Господ му разправи какво иска. „Ти – казва – си още човек, а искаш да бъдеш силен, но не си запознат с Любовта.“ Илия беше много добър, напреднал човек, но казва: „Още едно ти не достига“. Затуй, като се яви Илия като Йоан, отсякоха главата му. Казват: „Да видим как ще туриш главата“. А главата може да я постави само с Любовта. Отсякоха му главата, понеже на повече от 400 души хора той им отсече главите. Сега провидението му отсече и неговата глава, казва: „Ако можеш да поставиш своята глава на място, тогава ще се върнеш да поставиш главите на всичките ония хора, на които ги отсече. Те не знаят как да си турят главите“. Илия във времето на Йоана разбра какво нещо е главата на човека. Казва: „Да му отрежеш главата“. Като му отрежеш главата, светът няма да се поправи. Казва: „Да го удари по главата“. Като го удари по главата, няма да се поправи. „Да го мушне в сърцето.“ С мушкане работа не става. Той е проводник на Божиите блага. Казвам, никакъв удар на главата, никакво мушкане на сърцето. Позволява се само изтупване на праха. После, позволява се една баня, умиване на човека. Не да охлузиш неговата кожа за красота, това не се позволява. Оставете кожата сама да се чисти.\nТрябва да знаете, първото нещо, че във вас е силен Бог. Оставете силният във вас да слугува, а вие заповядвайте. Ако ви давам право да бъдете всички господари, но оставете силните във вас, Любовта, която слугува, да оправи работите, както тя иска. Искам всички да оставите тя да направи работите, както тя разбира. Ще се оправят работите. Всичко в света за 24 часа би се оправило. Но знайте: 24 часа, те са тисящи години.\nКазва там: „Тисящи години са като един човешки ден“. Тисящи години са като един човешки ден, и като разделите тисящи години на един ден, като го превърнете в часове и минути, ще видите колко се пада. Колкото време закъснява да се изпълни добродетелта, носи повече блага. Колкото работите стават бързо, те не носят големи блага. На един германски учен един американски казва: „Ние, американците, сме пъргави хора, не искаме дълго време да иждивяваме на учене. Няма ли някой курс по философия, да го свърша за 3–4 месеца?“ – „Има, има – казва му германецът професор. – Когато Господ иска да направи една голяма диня, взема Му 6 месеца. Когато иска да направи един дъб, 100 години Му взема.“ Динята дава голям плод. Ако е философия за динята, то е друг въпрос, всяка година ще садите.\nТази философия не е лоша. Колкото по-дълго време взема един процес, той носи по-големи блага. Някои от вас често се безпокоят и казват: „Остаряхме“. Оставете тази дума „старост“, то е смешно да мисли човек, че е стар. В невидимия свят за милиони години, които са минали, едва има 24 старци. За щастие считат да видиш един стар човек. Тук на земята яйце да хвърлиш, стар човек ще удариш. Казвате: „Остаряхме, остаряхме“. Казвам: „Подмладихме се“. Любовта е за младите хора. Мъдростта е за старите. Ние на земята още хиляди години има да учим за Любовта. Ние като че сме свършили курса на Любовта. На земята още хиляди години има да учим за Любовта. За философията на Мъдростта трябва да минат още хиляди години. За предисловието на Истината още хиляди Божествени години трябва да минат.\nХристос казва: „Ако не станете като малките деца, не можете да влезете в Царството Божие“. Царството Божие е царство на скрити блага, които Бог е създал и иска да открие на Своите деца. Сега, ако мислите, че вие сте остарели, благата не са за вас, ако сте деца – за вас са. Ако сте остарели, и в този свят, и в онзи свят други блага има. Ако идете в оня свят и кажете, че сте остарели, вие сте смешни. Като кажете, че сте стари, ще ви питат на колко години сте. Там някои старци има на три квадрилиона години. Някои старци има на три квадрилиона години, някои има на хиляда квадрилиона. Вие сте на 100 години. Ние тогава ще мязаме на една прашинка във въздуха – да мисли, че е голяма като земята. Когато израсне тази прашинка, може да стане като земята. За да стане толкова голяма, както земята, трябва да мине един дълъг период. Сега блажени са децата, блажени са децата, на които старците слугуват. 24 души старци има, и те вършат всичката работа в небето. Когато някои от тия, небесните деца, закъсат, те идат веднага да му помагат. Те са 24 силни слуги. Аз ги наричам силните. Те са пред престола на Бога и слугуват. Каквото Господ каже, веднага го изпълняват. Казват, падали на колене. Когато един българин коленичи пред един извор, той слаб човек ли е? Стане, после пак седне: той приема водата. Слабият човек на креслото казва: „Моля, донесете ми чаша вода“. Той не може да коленичи. Казвам, идете при тия старци, да ви научат да коленичите. Първото нещо, ще коленичите пред водата, ще направите един малък опит.\nДа кажем, някой път вие не може да простите една малка обида. Най-първо, знаете ли вие колко обиди сте направили на Бога? Сега всеки човек, който обича, казва, че това не е направено, онова не е направено. Той обижда. Не дигайте шум в себе си. Благодарете за всичко онова, което става във вас. При добро и зло благодарете, нищо повече. Защото там, дето е Бог, доброто и злото слугуват. Казва там: „Адам стана като боговете, да познава доброто и злото“. Понеже Бог е Любов, доброто и злото еднакво му слугуват. Казвам, Бог, Който е във вас, оставете да Му слугуват доброто и злото, не си давайте мнението. Не противи се на злото, не противи се на доброто. Казвам, то са Божии слуги и каквото те правят, това е добро.\nВъзходящият път на Любовта. От някои от вас се изисква всеки ден, като станете, да благодарите за големите добрини, които Бог ви дава. Няма по-хубаво нещо човек да бъде благодарен. Малко знаеш, благодари. Много знаеш, благодари. Много работиш, благодари. Малко работиш, благодари. Малко ядеш, благодари. Много ядеш, благодари. Малко пиеш, благодари. Много пиеш, благодари. За всичко, което правите, малко или голямо, то е еднакво ценно. То е въпрос на време. Големите работи са взели дълго време, малките работи – малко време. Само времето е, което определя големите и малките работи. Понеже ние живеем на земята, не живеем на слънцето, нямаме условията на слънцето. Ние имаме на земята много добри условия. Ако сте на луната, вие не може да издържите на ниската температура. 150 градуса студ има, как ще го издържите? На земята имаме до 60–70 градуса, има и толкоз съответна топлина. На месечината злото действа много по-силно, отколкото на земята. На месечината външният свят е под закона на злото. На земята доброто е във външния свят, злото е вътре. В месечината доброто е вътре, а злото – отвън. На земята е точно обратният процес: доброто е отвън, злото е отвътре. Трябва да чакаме, докато се измени. Трябва да чакаме, докато се измени, да дойде порядъкът на месечината, доброто да влезе отвътре, злото да излезе отвън.\nВъзходящият път на Любовта. Когато Бог ни служи на нас, ние да Му благодарим. Казва: „Син Човечески не дойде да Му служат, но да служи“. Вие, които още не знаете как да служите, да бъдете весели деца. И за най-малкото подаръче да ви светнат очите: за едно малко палто, за една кърпичка, за обици, за едно парче хляб, за една капка вода да благодариш, като че ли целият свят е твой. Щом любиш, имаш всичките Божии блага на разположение в цялата вечност. Щом не Му служиш, ти си затворил пътя, по който благата идат. Единственият път, по който Божиите блага идат, то е Любовта. Единствените слуги, чрез които Любовта служи, то е доброто, справедливостта и разумността. То са методи на Любовта.\nСега желая вие да бъдете деца на Царството Божие, не слуги. Някои ти кажат: „Не може, не може“. Щом не може, ще идете при онези 24 старци. Тогава веднага може. Най-хубавото правило: щом не можеш да направиш нещо, отправи ума си към Бога и чакай, отправи ума си към Бога и работата ще се оправи. Сега седнеш да мислиш, започваш да човъркаш работата. Никак не ги човъркай, само отправи ума си и веднага ще дойде отговорът.\nРаботите стават. Казвам, не отправяйте ума си към хората, но го отправете към ония 24 души старци. Казвате: „Остаряхме“. Щом дойде мисълта за остаряване, мислете за тях. Като мислим за старците, да ни тупти сърцето. Ние стари не може да бъдем. Млад всеки може да бъде. Няма по-хубаво нещо, човек да бъде млад. Всичките големи блага, всичко, каквото Господ е създал, е за младите. Да се веселят, да се обличат, да пеят, да играят да спят, каквото искат да правят, само да приемат доброто слугуване на старите от небето.\nПомнете онези думи на Христа: „Както Ме Отец възлюбил, и Аз ви възлюбих“. Какво повече? Бог е възлюбил Него, Той ще възлюби и нас.\n25-то утринно слово, 5 юли 1942 г., неделя, 5 ч. сутринта, София, Изгрев.


Курорти в Мексико - Eкскурзии и почивки от teztour.bg - Tez Tour България\nНачало Дестинации Мексико Курорти в Мексико\nНеголямо туристическо градче на 100 км от Канкун, между Плая-дел-Кармен и Тулум. През 1958 година го основава Пабло Буш Ромеро - мексикански бизнесмен, писател, историк, археолог и дайвер. Семейството му и до ден днешен владее по-голямата част от Акумал. За това време населението на градчето нараства до 1300 човека. На езика на индианците (маите) „акумал” означава „място на костенурки”. По тукашните плажове снасят яйцата си зелени морски костенурки - рядък вид, застрашен от унищожаване. Лагуната Ял-ку се намира на север от градчето и е прекрасно място за шнорхелинг, като е известна със своята богата морска фауна.\nЕдин от най- шумните, най- развитите, най- модните и най- популярните курорти на Латинска Америка - Канкун - представлява пясъчна дюна във формата на цифрата „7”, отделена от материка с лагуна и два тесни канала. Още до преди четиридесет години за съществуването на ивицата (по протежение на 21 км и широчина малко повече от половин километър) са знаели само малцина, но след откриването на първите хотели и международното летище през 1974 година, инфраструктурата на крайбрежието стремително започва да расте, и вече към 90-те години Канкун се превърща в един от най-големите курорти в Карибския басейн. Уникалното местоположение и зашеметяващите плажове с бял пясък позволяват на гостите на Канкун да съчетават плажния отдих с екскурзии към Руините на Маите.\nПреди няколко десетилетия Плая-дел-Кармен по нищо не се различаваше от десетината очарователни рибарски селца по мексиканската ривиера. Обаче, с течение на времето на местния пристан започнали да пристигат дайвери за да стигнат с ферибота до остров Козумел. Красотата на крайбрежието не останала незабелязана и все повече туристи започнали да отсядат тук за да се насладят, след шумния Канкун, на страхотните местни плажове. Днес Плая-дел-Кармен е един от най- популярните курорти на Мексико.\nПуeрто Авентурас се намира в самия център на курортната зона Ривиера Мая, на 20 минути с кола от Плая-дел-Кармен, на 80 км на юг от международното летище Канкун. Той е удобно разположен между Тулум (30 минути) и Плая-дел-Кармен. Пуерто Авентурас е малко задушевно градче, известно със своите плажове, яхтено пристанище и голф игрище.\nПовечето от плажовете на Ривиера Мая се смятат за едни от най- красивите в света. Крайбрежието, което в миналото изобилства със „задрямали” рибарски селища и днес запазва своя тропически чар. Днес тук са построени многобройни хотели: от неголеми тропически бунгала, кацнали направо до водата, до огромни хотели - курорти. Но за разлика от шумен, никога не заспиващ Канкун, на Ривиера Мая цари атмосфера на спокойствие и пълна хармония с природата. Почивка в курорта идеално подхожда за тези, които търсят максимален комфорт в съчетание с девствена природа и възможността да направят екскурзии към Руините на Маите. Ривиера Мая се слави с най-голямата в света система от подземни реки и сеноте в джунглата и по крайбрежието, които тук са около сто. Мрежата от подземните водоеми на полуостров Юкатан до край не е изследвана. Дори и в наши дни учените отриват нови реки и пещери, които привличат насам дайвери-спелеолози.


Златна Статуетка, изработена от масивен бронз и 24-каратово златно покритие отличи най-добрите професионални Стенд-Ъп Комедианти в България през 2021г. в първото годишно издание на Golden Mic Stand-Up Comedy Awards • Golden Mic Awards\nЗа пръв път в страната ни, през 2021-ва година бяха връчени годишните награди за Стенд-Ъп Комедия “Golden Mic Stand-up Comedy Awards”. Грандиозното събитие отличи най-добрите професионални стендъп комедианти, като един от тях си тръгна с 31 сантиметрова златна статуетка, с приблизително тегло от 2 кг., изработена от същите материали и със същата технология, използвана още в Антична Гърция, с която се изработват и небезизвестните Оскари. Една истинска титла, която да отличи Георги Кючуков като един от най-заслужилите артисти.\nОценката на артистите се състоя в няколко етапа, като за да гарантираме абсолютната обективност на събитието, фондацията организатор, както и всички свързани с нея лица, няма да бъдат част от журито, което ще връчи наградата. Едни от най-големите имена от българската комедия и шоубизнес журираха ежегодните награди, а победителят от всяко годишно издание, ще бъде участник в журито на следващата година.\nВсеки артист имаше право да кандидатства само с едно свое шоу, което задължително да не е било номинирано в нито една от предишните години. Номинацията, представянето и наградите за всеки артист ще бъдат обвързани със спешъла, с който е кандидатствал, като наградата цели да стимулира артистите да създават ново съдържание всяка година, и така да имат възможност да се включат в състезанието за елитния приз.\nТазгодишното издание на събитието ще се проведе в периода 28-30 юли в гр. Бургас, като любезен домакин отново ще бъде лятната сцена на HashtagPAVILION, разположена непосредствено до бургаския мостик.\nГодишните награди “Golden Mic Stand-up Comedy Awards” ще се проведат отново в два етапа, чрез гласуване на този сайт. В първия етап феновете на това изкуство ще гласуват за излъчване на 14-те финалисти. Във втория етап, гласуването на сайта ще определи носителя на НАГРАДА НА ПУБЛИКАТА, а затворено гласуване между всички регистрирали се за участие артисти (без значение дали са били сред номинираните финалисти или не) ще излъчи победителя в категория НАГРАДА НА ГИЛДИЯТА. С наградата ЗЛАТЕН МИКРОФОН ще бъде отличен само този, който събере най-висока средна оценка от журито на живото представяне на своето шоу.\nНаградите “Golden Mic Stand-up Comedy Awards” няма да бъдат просто отличие за най-голяма смешка. Те ще задават посоката на развитие през предстоящите години и ще стимулират новаторството. Ще поставят фокуса към актуалните за обществото теми и ще водят до смислена, конструктивна промяна през годините.


Akisol Vilamoura Relax IV - НАЙ-НИСКИ ЦЕНИ от agoda.com\nВиж всички 206 места за настаняване в Куартейра.\nAkisol Vilamoura Relax IVАпартамент\nUrbanização Colinas do Golfe, Rua Volta do Índico, Encosta das Oliveiras, Куартейра, Португалия, 8125-406 - Покажи на картатаAkisol Vilamoura Relax IVВижте повече снимкиПлувен басейнВижте повече снимкиВижте всички24снимки\nУдобно проектиран като за бизнесмени така и за почиващи туристи, Akisol Vilamoura Relax IV е идеално разположен в Куартейра - една от най-посещаваните части на града. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят. Akisol Vilamoura Relax IV прави всичко възможно гостите да се почувстват удобно. Затова хотелът предоставя най-добрите услуги и удобства. Хотелът е оборудван със съоръжения като летищен трансфер, семейна стая. Дизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като балкон/тераса, телевизор, хладилник, микровълнова фурна, миялна машина. Възможностите за отдих, които хотелът предлага са открит басейн, които също предоставят бягство от ежедневието и предразполагат за пълна почивка. Akisol Vilamoura Relax IV е най-подходящото място за Вас, ако търсите качествен хотел в Куартейра.\n5 487 >


Pakelo Krypton XT 5W-40 (5L) Моторни масла, най-евтина оферта от 0,00 лв\nТук сте: Начало > Автомобили, мотоциклети > Моторни масла > Pakelo Krypton XT 5W-40 (5L)\nPakelo Krypton XT 5W-40 (5L)\nПоследно известна цена (04.07.2017): 75,20 лв\nОписание, детайли - Pakelo Krypton XT 5W-40 (5L)\nPakelo Krypton XT 5W40 е синтетично моторно масло разработено за бензинови и дизелови двигатели от последно поколение. Pakelo Krypton 5W40 е продукт разработен на базата на висококачествени добавки и базови масла, придаващи антиокислителни, антикорозьонни и противопенни качества. В случаите на експлоатация при високи работни температури, предотвратява отлаганията. Продуктът е с широко разпространение...\nPakelo Krypton XT 5W-40 (5L) пълно описание »\nЦенова графика - Pakelo Krypton XT 5W-40 (5L)\nPakelo Krypton XT 5W40 е синтетично моторно масло разработено за бензинови и дизелови двигатели от последно поколение. Pakelo Krypton 5W40 е продукт разработен на базата на висококачествени добавки и базови масла, придаващи антиокислителни, антикорозьонни и противопенни качества. В случаите на експлоатация при високи работни температури, предотвратява отлаганията. Продуктът е с широко разпространение и е подходящ, както при автомобили с DPF филтър, така и при автомобили на алтернативно гориво. Вискозитетът по SAE 5W-40 е гаранция за перфектна работа при всякакви климатични условия, осигурявайки лесно и безопасно стартиране (до -30 ° С), намалявайки износването до минимум.\nПродукт известен още и като Krypton XT 5 W 40 5 L, KryptonXT5W405L, Krypton XT 5W 40 (5L), KryptonXT5W-405L, Krypton XT 5W-40 (5 L)


Д-р Вълчо Найденов: Забравяте?! Не го омаловажавайте с умора или депресия | CredoWeb\nХранителни добавки 13.11.2014\nД-р Вълчо Найденов: Забравяте?! Не го омаловажавайте с умора или депресия\nАко не може да повторите 3 думи 10 минути, след като сте ги чули, потърсете лекар съветва неврологът в пловдивската болница „Каспела”\nПрез последните 30 години са налице значителни успехи в диагностиката на когнитивните (паметовите) нарушения. Това е клиничен синдром, който се характеризира с упадъка на множество функции. Всекидневните дейности при тези пациенти се нарушават при нормална степен на съзнание. Нарушават се вниманието, концентрацията, краткосрочната памет. В последните десетина години\nзаболеваемостта с паметови нарушения\nсред населението над 60 г. значително се увеличава,\nкоето се обяснява с подобрения стандарт и нарасналата продължителност на живота в развитите страни. Така че, очаква се броят на хората с паметови нарушения да се повиши около 4 пъти в следващите 40 години, ако, разбира се, не се открият ефективни медикаменти, които да предотвратяват или да забавят съответните процеси в мозъка.\nПаметта е нещо много интересно. В продължение на дълги години тя е била разделяна на краткосрочна и дългосрочна. Най-често пациентите идват при нас с напреднали паметови нарушения. Защото моментът на началните проблеми (лек когнитивен дефицит) обикновено минава незабелязано, отдава се на разсеяност, на депресия, на умствено пренатоварване. Винаги се намира обяснение за тези най-начални симптоми, които обаче говорят за някакъв по-сериозен бъдещ проблем. Болните, които идват при нас, са с категорично нарушена краткосрочна памет, не могат да запаметяват нови мисловни модели. Това ще рече, че ако накарам един пациент да повтори три думи след мен, примерно след десет минути той вече не успява да ги повтори. Дементният синдром обхваща много голяма група заболявания, като най-сериозна е болестта на Алцхаймер, но не бива да подценяваме и мозъчносъдовата болест, тъй като нашата страна е на първо място в Европа по мозъчни инфаркти, мозъчни кръвоизливи.\nМного от пациентите, преживели мозъчен инфаркт,\nимат или развиват по-късно паметови нарушения,\nкоито вече се дължат на атеросклероза на мозъчните съдове – развива се т.нар. съдова деменция, тоест пак има проблеми с паметта. Тук е мястото да спомена продукта „Мемостор”, който, независимо че е хранителна добавка, е преминал няколко клинични проучвания при две групи пациенти - със съдова и с дегенеративна деменция. Това е важно, тъй като живеем в ерата на медицината на доказателствата. Всички изследвания показват, че основните съставки на препарата са изключително добре балансирани за поддържане на нормалното функциониране на мозъка и за възпроизвеждането на информация, учене и помнене. „Мемостор” е подходящ за хора с леки паметови нарушения, с мозъчносъдова болест, даже при здрави хора, които имат за кратък период от време нужда от помощ при заучаване на текстове, за подобряване на запаметяването. Подходящ е също и за хора, които са подложени на хроничен стрес и умора, защото това ще подобри тяхната концентрация и внимание. Има доста широк спектър на възможности за въздействие. На какво се дължи това?\nПрепаратът съдържа желязо, а то\nподобрява продукцията на кръвните клетки,\nподпомага синтеза на невротрансмитери. Другата съставка, пантотеновата киселина, се включва в преноса на кислород до мозъка, редуцира съществено стреса и така води до подобряване на когнитивните възможности. Уридинът пък спомага за избягване на енергийното изчерпване, примерно при психоемоционална свръхнатовареност – а такива моменти и ситуации в живота си е имал всеки от нас. Освен всичко, което споменах, уридинът играе роля и на невротрансмитер между невроните. Той подпомага връзката между отделните неврони и по този начин индиректно повишава допамина, който пък е свързан с по-висока възможност за подобряване на вниманието и концентрацията.\nОбща медицина Алцхаймер Загуба на паметта деменция забравяне проблеми с паметта нарушена концентрация слабо внимание Мемостор болест на Алцхаймер\nНормално и патологично стареене на мозъка


#MeAndMyRights (Аз и правата ми) - Изключително обезсърчаващо: масовото наблюдение убива търсенето на отговорност при демокрацията :: Civil Liberties Union for Europe\nМасовото наблюдение затруднява страшно много създаването, развиването и споделянето на нови идеи и информация. За съжаление, не е възможно да се определи колко голям е отрицателният ефект, който то оказва. Няма данни за броя на новинарските статии и иновативните концепции, които не са успели да накарат обществеността да повярва в нова идея, заради него. Има обаче много доказателства, че хората, формиращи общественото мнение като журналисти и активисти, забавят процеса си на работа, а понякога дори го преустановяват. Масовото наблюдение накърнява неприкосновеността на личния им живот, а те разчитат на нея при изпълнението на задълженията си. Те се състоят в информиране на обществеността и стимулиране на дебата и промяната. Склонността тези хора да се самоцензурират, когато са наблюдавани, се нарича "възпиращ ефект". Нахлуването в личното пространство води до "охлаждане" на желанието за извършване (в смисъл на забавяне или спиране) на определени дейности.\nНаправена е анкета сред създатели на документални произведения и журналисти, на които е зададен въпроса как са променили поведението си след разкритията на Сноудън за обхвата на масовото наблюдение. В изследването са участвали около 500 журналисти и творци от "свободни" страни. То разкрива, че заради него 34% са отбягвали или сериозно са обмисляли да отбягват писането, или говоренето по определени теми; 31% са избягвали някои теми при телефонни разговори и имейли, или са ги преценявали много внимателно; 42% са намалили, или планирали да ограничат активността си в социалните медии, и дори да я преустановят. Проучване на същата организация, проведено в САЩ, е установило, че заради масовото наблюдение журналистите и писателите се самоцензурират по широк кръг от теми, а не само по въпроси, свързани с националната сигурност като, например, военни операции. Темите, които журналистите казват, че избягват включват: Близък изток, масово хвърляне на хора в затвора, политика за борба с наркотиците, порнография, окупаторски движения, изучаване на определени езици, исторически въпроси като готовността на САЩ за ядрен конфликт по време на Студената война, както и критики към правителството.\nДруго проучване, основаващо се на анкети сред журналисти, адвокати и (бивши) правителствени служители, работещи в службите за разузнаване и национална сигурност, и в правоприлагащите органи на САЩ, показва, че разкритията за масовото наблюдение правят източниците на информация по-малко склонни да я предоставят на журналисти. Това затруднява медиите при събирането й и при публикуването на статии. Запитаните са категорични, че хората, подаващи сигнали за незаконно или неетично поведение, проявяват доста по-малко желание да се свързват с медиите. Това е така, защото те се опасяват, че е много по-трудно да останат анонимни. Масовото наблюдение предоставя на властите достъп до метаданните и те ще разберат кой е контактактувал с журналиста. Хората, работещи в сферата на националната сигурност и в правоприлагащите органи, не са единствените, които не са склонни да разкриват информация за незаконно или неетично поведение. Отрицателният ефект се разпрострира дори върху организации, занимаващи се с въпроси, които изобщо не са свързани с тези неща. Пример за това е сдружение, защитаващо неприкосновеността на медицинските досиета на пациентите. То разчита на анонимни източници при събирането на информация за фирми, които нарушават закона и споделят данни на пациентите. Организацията е установила значителен спад на броя на хората, подали сигнали.\nАнкета, направена в САЩ, която обхваща около 500 разследващи журналисти, показва, че заради масовото наблюдение почти 40% са променили начина на комуникиране с източниците си; приблизително 50% са започнали да съхраняват и споделят документи, съдържащи конкретни данни, използвайки нови способи; почти 30% са променили начина на общуване с репортери, редактори и продуценти; 13% са решили да не се свързват с определен източник.\nМасовото наблюдение възпрепятства работата на асоциациите (особено групите по интереси), които са важни за демокрацията. Те дават възможност на хората да участват в политиката, тъй като ги обединяват за лансиране на определени идеи, закони или политики. Американски организации твърдят, че членовете им не са склонни да общуват помежду си, да се събират или да участват в мероприятия, защото самоличността им и мнението им по даден въпрос могат да бъдат разкрити благодарение на масовото наблюдение. По-голямата част от тези асоциации не се занимават с въпроси, свързани със сигурността. Работа им е по-скоро противоречива от политическа гледна точка. Тя е свързана с неща като опазване на околната среда, контрол върху въоръжаването, либерализация на наркотиците и равенство. Някои от тях са стигнали до там, че да предприемат правни действия. Те твърдят, че правото им на свободно слово е нарушено, заради "възпиращия ефект", породен от масовото наблюдение.\nАко искаш да научиш повече или желаеш да се запознаеш с доказателствата и проучванията, за които стана въпрос, тук може да прочетеш доклада ни "Сигурността и правата на човека".


Започва Седмицата на София - 12 Сентября 2011 - Личен сайт на Живка Петрова\nГлавная » 2011 » Септември » 12 » Започва Седмицата на София\nЗапочва Седмицата на София\nОт 12 септември до 18 септември ще се проведе Седмица на София под мотото "София расте, но не старее и знае как да празнува!", съобщиха организаторите.\nИдеята е празникът на София да бъде посрещан гордо от столичани, които да покажат, че обичат своя град. Основната арена на събитията ще бъде площад "Княз Александър I". Освен че се намира в самия център на града, площадът може да се нарече и културното "сърце" на България.\nСедемте дни на празника ще бъдат подчинени на различни и тематични акценти, както следва: Моята София; Стара София; Модерна София; Детска София; Рок София; Денят на София; Фолклорна София.\nПрограмата на Седмицата на София събира в себе си разнообразни стилове, артисти и атракциони.\nПразникът започва на 12 септември с тематичния ден на "Моята София". Гостите на веселбата ще имат възможността да се насладят на фотоизложба "Моята София", арт базар, огнено шоу, мимове и живи статуи, алея "Улични музиканти", и много други. Сцената ще бъде озарена от концерт и DJ парти.\nОще на следващия ден, столичани ще направят скок в миналото като се пренесат в деня на "Стара София", където по алеите ще намерят художници на портрети, арт базар и приятна атмосфера на отдавна забравеното градско спокойствие. Духов оркестър и джаз формации ще заемат своето място на главната сцена, откъдето звукът на забравени мелодии ще се носи из столичния център.\nЗавръщайки се към съвремието, 14 септември ще бъде отдаден на R"N"B и DJ атмосфера, в "Модерна София", където младите софиянци ще намерят своето място. Брейк танцьори, скейт и байк шоу, уъркшоп, художници карикатуристи и др. ще разбудят онзи младежки дух на София, който нашата столица винаги е носела в себе си.\nПаметен ден в живота на децата е 15 септември – първият звънец бие и учебната година започва. След традиционното откриване на празника на ученика, площад "Княз Александър I" предлага различен начин за веселие на най-малките. Забавни игри, актьори в образи на велики българи, викторини с награди – всичко това е само малка част от детския празник, вплетен в Седмицата на София. Организирано е специализирано мероприятие за деца и младежи с участието на Противопожарна охрана, Гражданска защита, Бърза медицинска помощ, Български червен кръст, КАТ – пътна полиция и столични мотоклубове. Основната сцена ще бъде превзета от тийн групи, а детската дискотека под звездите ще остане ярък спомен за този вълшебен ден.\nПразничният петък (16 септември) е посветен на рока. Паркът пред Народен театър "Иван Вазов", както и площад Батенберг ще се превърнат в истинско олицетворение на адреналина с рокерски парад, тату фест, фото изложба и др.\n17 септември е Денят на София. С официално обръщение, кметът на столицата Йорданка Фандъкова ще открие празничната програма. На едно място ще се срещнат бивши и настоящи кметове в непринудена атмосфера. Предвидена е специална зона за гостите на града, където те ще могат да се насладят на фото изложба "Уловени мигове в моя град", празнична програма и тържествена заря.\nВъв връзка с празниците от 8.00 ч на 12 септември до 6.00 ч на 19 септември се забранява престоят и паркирането на превозни средства на паркинга. Промяната в организацията на движение се прави във връзка с провеждането на едноседмичен музикално — артистичен фестивал от 12 септември до 18.09 ч. на пл. Княз Александър І".\nКатегория: Новините от България | Просмотров: 230 | Добавил: jivi | Рейтинг: 0.0/0


Мога ли да мия и къпя декоративни зайци: препоръки\nНе мокрете домашния си любимец\nКога се разрешава процедура?\nКъпането на заек не е задължителна процедура. Това трябва да се прави само според определени "индикации". Всеки контакт с вода за декоративни зайци е огромен стрес. Следователно, дали е възможно да се къпят зайци от декоративни породи е спорен въпрос.\nКъпане на декоративни зайци\nНе мокри домашни любимци\nНе се препоръчва да се къпят декоративни зайци по няколко основни причини:\nТрудно е да поддържаш домашен любимец правилно и сигурно, тъй като той просто не е развълнуван от такова събитие. В резултат на това ще имате много драскотини, а самият заек ще има невероятен стрес.\nУжасен ефект се получава от твърда вода в комбинация с лошо качество на шампоаните - естественият leaves блясък напуска вълната. Едно измиване няма да повлияе на здравето на козината, но редовното къпане може лесно да предизвика плешивост на домашния любимец.\nКозината на животното е много дебела и се суши слабо. Не можете напълно да изсушите вашия домашен любимец, да го поставите в клетка, която е все още мокра, което може да предизвика появата на животозастрашаващ живот на студ.\nЗдрав заек не се нуждае от къпане\nМного собственици, чудейки се дали е възможно да се къпят декоративни зайци, получават окончателно „не“ в отговор.Но все още има неприятни моменти, когато си миете домашния любимец.необходимост:\nСлучва се, че той се замърсява до такава степен, че е страшно да го погледне. Можете да се отърсите от чиповете, но ако се натъкне на нещо лепкаво, докато се разхожда из апартамента, трябва да използвате вода.\nПри поява на диария е необходимо пране на прах. Декоративният заек е забранен да се оближе, следователно е необходимо да се отстрани източникът на мръсотия от тялото му.\nВетеринарите препоръчват измиване на домашен любимец с топлинен удар.\nАко вашето декоративно домашно животно трябва да бъде закупено, то трябва да се прави правилно и точно.\nПо всяко време е възможно да се увреди крехкото теле, което ще причини определени усложнения.\nКъпане - стрес за заек\nДекоративният заек трябва да се измие съгласно основните инструкции, които ще помогнат да се направи всичко правилно и безопасно:\nОпределете местата на замърсяване и ги измийте само. Това се прави с изключително топла вода с добавянето на специален шампоан за вълна от зайци.\nНе трябва да се използва душ - малък леген с топла вода е достатъчен, за да не допусне капки да попаднат в ушите.\nПомолете някой от вас да ви помогне, тъй като просто е невъзможно да задържите активен заек сам.\nВ края на процедурата бързо изсушете бебето. Това може да стане със сешоар, но само с топъл въздух, не горещ.\nВсе пак, носенето на домашен любимец в банята не си струва. В края на краищата диария се появява поради неправилно хранене и в този случай домашен любимец може да се замърсиизключителна поради вашата небрежност. Ако бебето има жълти лапи, е необходимо да се анализира колко пъти клетката се отстранява.\nБъдете готови за престъплението на домашен любимец, тъй като декоративните зайци не обичат да контактуват с вода при никакви обстоятелства.


Коледен подарък за любимия мъж – Мисията ВЪЗМОЖНА – SIRCROW\nКоледа е онова специално време от годината, когато успяваме да поспрем за момент, да помислим за изминалата година и да се замислим за важните неща в живота; за близките ни и нуждата да им показваме колко много означават те за нас. Най-хубавият и ценен начин за това е прекарвайки повече време с тях, но също и подарявайки точно този коледен подарък, който истински ще ги изненада и зарадва.\nНамирането на идеалния подарък за любимия човек, обаче, може да изглежда като мисията невъзможна. Подарък, който да покаже колко много означава този човек за вас, като същевременно да му даде нещо, за което ще е благодарен и на което искрено ще се наслади. Ето защо най-хубавият подарък не е просто предмет или услуга, а комбинация – цялостно персонализирано изживяване, след което човек остава с усещане за удовлетвореност и нещо, което да го кара да иска да изживее всичко отново.\nРизата по индивидуален размер SIRCROW MyShirt е именно това – едно уникално преживяване, в резултат на което човек получава висококачествена и идеално пасваща му риза. Тази риза е така създадена, че да подчертае най-хубавите черти на човека, за когото е изработена. Тя отразява личния му стил по начин, който нито една друга риза не би могла. Така, подарявайки риза по мярка на любимия човек, вие ще му подарите не просто прекрасен подарък; вие ще му подарите възможност да покаже своята индивидуалност и стил.\nSIRCROW MyShirt е приключение, което дава възможност за персонализация на всеки един елемент на ризата – от материята до копчетата и дори конеца на илиците, като всеки елемент ще е така подбран, че да отговаря на стила на своя собственик и да подчертава неговия характер и индивидуалност.\nПокажете на важните мъже в живота ви, че са специални, като им подарите ваучер за невероятното изживяване риза по индивидуален размер SIRCROW.


Григор Димитров докосна най-големия обрат в кариерата си, но напуска Мелбърн - ШУМ.БГ\nМачът започна оспорвано, като двамата печелеха сервис-геймовете си. Димитров пръв стигна до възможности за пробив в шестия гейм, но съперникът му се защити. Пол нанесе ключов удар в много важен момент, като проби за 5:4, а след това взе първия сет.\n22.01.2020 10:42 328 4\nАнонимен 22.01.2020 11:32\nЕх, сега "коняра"може да го критикува без да засяга личността му .Така е и в спорта.\nна линия съм 22.01.2020 14:43\nпо голям куц кон от този не бях виждал, по добре да спрат да пишат за него, та да не излага Бъргария\nАнонимен 22.01.2020 16:17\nНашият Григорчо отдавна е стигнал тавана на възможностите си, така че е редно да се отказва и да става еди треньор на деца някъде.\nАнонимен 23.01.2020 16:33\nдано да не става треньор в България, посредствен мушмурок


Съдийската колегия се възмути от опит да я вкарат в “защита на прокуратурата” – DeFakto.bg\nHome / Законът / Съдийската колегия се възмути от опит да я вкарат в “защита на прокуратурата”\nСъдийската колегия се възмути от опит да я вкарат в “защита на прокуратурата”\nDe Fakto 14.07.2020\tЗаконът, Избрано Напишете коментар 3,127 Прегледа\nНезависимият съд не може да бъде замесван в това! – гласува мнозинството\nНеочакван, но принципен дебат се разгоря на финала на днешното заседание на Съдийската колегия. А поводът му бе “положението” в държавата, отправената от Боян Магдалинчев миналия петък спешна покана за среща към президента (по повод “ескалиращите обществени реакции и натиска върху съдебната власт”, без инициативата да е обсъждана с всеки от кадровиците) и най-вече свиканият за утре извънредно Пленум на ВСС, предшестван от получавани sms-и.\nВ дневния ред на Пленума, свикан от правосъдния министър Данаил Кирилов, има само една точка: “Декларация на Прокурорската колегия на Висшия съдебен съвет от 13.07.2020 г. за институционална реакция на Пленума на Висшия съдебен съвет“. От което се разбира, че явно целта е целият ВСС, с участието на съдиите в него, да застане зад оповестената вчера декларация на прокурорите от съвета. Неин прицел са исканията за оставка на главния прокурор от президента и от адвокатски колегии, окачествени като “безпрецедентна атака срещу независимостта”.\nВ sms-ите пък членовете на Съдийската колегия са били уведомявани и за валящите декларации от прокуратури в страната в подкрепа на Главния.\nВчера пред БНР представляващият съвета изрази и мнението си, че няма основание за предсрочно освобождаване на Иван Гешев от поста. То не бе коментирано днес.\nДебатът бе подет от Боряна Димитрова, която настоя да разбере кой е решил да се отправя спешната покана до Румен Радев и кой си позволява да говори от нейно име? Адресат бе основно представляващият ВСС Боян Магдалинчев, с въпроси “защо си позволявате да ни вкарвате в това?!”\nОказа се, че решението за поканата е на Магдалинчев, Цветинка Пашкунова и Калина Чапкънова, екипът на ВСС за “реакция при кризи”.\nА Димитрова предложи Съдийската колегия да защити независимостта на съдиите и да откаже да участва в утрешния Пленум. После предложението се видоизмени – колегията да е единна в становището си за ненамеса в прокуратурата.\n“Президентът може да говори политически. Но ние в този дебат не можем и не бива да влизаме заради нашите колеги, при които ще бъдат внесени делата от прокуратурата. Затова предлагам да изразим становище, че ще останем независими към политическите процеси, които се разразяват в България, и за ненамеса в прокуратурата, единственият призив, който можем да отправим, е за мир и диалог. Не беше редно да бъдем замесвани така!”, каза Боряна Димитрова.\nАтанаска Дишева попита Магдалинчев дали, “ако президентът случайно се беше отзовал, щяхте да поканите всички членове на ВСС или, както обичайно, само някои”?\n“Естествено, че всички, г-жо Дишева!”, отвърна представляващият.\n“Не ви вярвам”, реагира Дишева.\nКрасимир Шекерджиев: “Не разбрах какво ще правим утре, не е мястото на съдиите на Пленум, на който ще се защитава декларация на прокуратурата! Какво излиза – в единия случай да вземем страната на прокуратурата, в другия – да вземем страна на друг? Съдът не може да взема страна, не знам защо г-н Магдалинчев ни замесва, нашето място не е на онази маса утре!”\nДаниела Марчева: “Да се обединим в решение да не се изразява реакция от страна на Съдийската колегия като орган при участието в Пленума на ВСС утре. Споделям недоволството на колегите от това как се упражняват правата на представляващия ВСС. Когато се обсъждат законопроекти в НС ние знаем за това. Нека отстояваме независимостта и неутралитета на съда!”\nЛозан Панов: “Поне стана ясно какво се е случило в петък, чия е била идеята, каво се е целяло, както и че утре има свикан Пленум, сега го разбираме, свикан от г-н Кирилов”.\nОлга Керелска: “Смутена съм, г-н Магдалинчев не може да предприема такива действия, като отправя покани от името на целия ВСС. Но защо чак сега вземаме отношение по този въпрос? Неведнъж г-н Магдалинчев в негови интервюта си е позволявал да говори от името на ВСС и да изказва тези, които аз например не споделям….Нека вземем отношение и за поведението на главния прокурор”.\nСевдалин Мавров: “Да приключим този дебат, г-жа Димитрова да припомни казаното от нея и да пристъпим към гласуване на нашето отношение към ситуацията в момента”.\nГеорги Чолаков: “Изцяло ще подкрепя предложението на Боряна Димитрова – Съдийската колегия не е органът, който да защитава независимостта на прокуратурата и това трябва да е нашето становище, което ще изразим на Пленума. Не защото ни е страх от главния прокурор, а защото не е наша работа”.\nАтанаска Дишева обяви, че тя лично утре ще отиде на Пленума и ще изкаже и личното си мнение.\nБоряна Димитрова: “Докато прокуратурата не внесе в съда материалите, по които работи, ние сме длъжни да пазим българския съд от вляние и да пазим независимостта му. Не исках да тричам г-н Магдалинчев и г-жа Пашкунова, исках да разбера кой и защо говори от наше име. Не говорим за това да не участваме в Пленума утре, но е редно Съдийската колегия в такава ситуация да има обща визия по въпроса”.\nПредложи следната позиция: Съдийската колегия на Висшия съдебен съвет като представител на българските съдии отстоява тяхната независимост чрез изразяване на индиферентно отношение към политическите процеси в страната и ненамеса в работа на Прокуратурата на Република България. Призоваваме към мирен и цивилизован диалог между институциите и гражданите на държавата.\nТя бе гласувана със 7 “за” – Боряна Димитрова, Даниела Марчева, Красимир Шекерджиев, Севдалин Мавров, Боян Магдалинчев, Георги Чолаков, Драгомир Кояджиков.\nОстаналите – Панов, Дишева, Керелска, Пашкунова казаха, че по принцип са “за”. Но не е редно да имат “предварително становище”, без да са наясно с предмета на утрешния Пленум. “Няма никаква пречка колегията утре да запази мълчание по предложението за институционална реакция в името на запазването на независимостта на българския съд. Но това не може да е препятствие утре членове на колегията да се изкажат индивидуално”, каза Цветинка Пашкунова.\nСтефан Гроздев пък обяви, че “ние наистина не знаем какво точно гласуваме”.\nПредишна Прокуратурата публикува телефонни разговори на Васил Божков, изявление на Сийка Милева\nСледваща Смело прокурорската колегия на ВСС се зае с уволнението на следователя Бойко Атанасов


Хай тек :: Samsung с иновативни продукти за CES 2017 :: Monitor.bg\n13:07 28 Декември 2016 3025 Видяно 0 Споделяния Коментари\nТехнологичния гигант Samsung, по-известен с масовата си електроника, като смартфони и телевизори влизайки в крак с тенденциите ще покаже своята експериментална страна изложението CES 2017 през януари. Компанията ще представи няколко продукта от своето подразделение Creative Lab (C-Lab), като интелигентен маркер за детски играчки и две устройства, целящи да променят грижите за кожата в домашни условия.\nTag + от C-Lab е бутон свързващ се чрез Bluetooth, който добавя допълнителни функции и социални характеристики към всички детски играчки. Прилепвайки се към кукла или фигурка на герой и деца може да го натиснат еднократно или продължително, да го разклатят или раздрусат и съпътстващото приложение за таблет ще реагира по съответния начин. Чрез приложението, децата също може да се свързват с приятели, за да видят бележки и снимки, когато техен приятел си играе.\nНай-интересното при Tag + не са неговите интернет способности и това, че работи, като всяко Bluetooth устройството с мобилно приложение, а това как представят ползите от него. C-Lab твърди, че добавянето на този вид функционалност задържа вниманието на детето за по-дълго. От друга страна, Tag + предоставя най-спорните аспекти на интелигентните устройства, като безсмислено прекарано време пред екрана и пренасищане на социалните медии с детски играчки.\nS-Skin и Lumini\nДругите два водещи проекта на C-Lab са потребителски продукти насочени към грижите за кожата. От видеоклиповете се разбира, че и двата продукта са предназначен за козметична употреба, а не за предпазване и лечение на тежки здравословни състояния.\nS-Skin е система от три части, състояща се от лепенка с микроигли, LED светлина и мобилно приложение. Според C-Lab, те работят заедно, за дълбоко проникващо в кожата и по-добро третиране, анализ и лечение на кожни заболявания, както и записването и представянето на данни за кожата.\nLumini функционира, като скенер за кожа. Създателите му твърдят, че може да идентифицира потенциалните проблеми за красотата под повърхността на кожата, което позволява да бъдат третирани, преди да се появят на повърхността. Lumini сканира лицето, а придружаващото приложение интерпретира данни, идентифицира дисбаланси и предлага продукти за коригирането им.\nРазбира се, козметичните продукти ще трябва да бъдат обстойно проверени, като Samsung не споменава дали или как те ще бъдат оценявани. Все пак, тези продукти не представляват разтърсващо открития, от което веднага се възползват потребителите. Вместо това, изглежда, че е по-вероятно това да повлияе на козметичната индустрия променяйки начина, по който продуктите за кожа се продават.\nSamsung стартира C-Lab през декември 2012 г. с намерението да подкрепи творческата корпоративна култура и да осигури основа за стартиращи компании. Няколко други продукта, които са създадени в C-Lab също ще бъдат показани на CES 2017, сред тях са компактния принтер Mangoslab, който отпечатва бележки от смартфон записки и Welt, умен фитнес колан.\n10:12 28 Декември 2016\n11:50 28 Декември 2016


В Русия обявиха конкурс на най-добър проект на образователно учреждение\n07.06.2018 / 09:29 - CityBuild.bg\nВ него ще бъдат представени най-добрите сгради и проекти от руски и чуждестранни архитекти и студия.\nКонкурсът се провежда в рамките на 2-та Международна изложба Build School, посветена на проектирането, строителството, реконструкцията, модернизацията и експлоатацията на сгради за детски градини и училища (25-7 септември, ЦВК «Экспоцентр»).\nКонкурсът се провежда в подкрепа на държавната програма. Съвременните училищни сгради и учебни пространства трябва да съответстват на високото ниво на съвременното образование, да подпомагат учебния процес, да бъдат многофункционални, технически добре оборудвани, просторни и красиви. Тематика - ново строителство, реконструкция, модернизация.\nНоминации във всеки раздел:\n1. Най-добро обемно-планировъчно решение на обекти - ново строителство.\n2. Най-добро решение за модернизация на съществуващи сгради.\n3. Най-добро решение на интериорния дизайн, детайлите и елементите на сградата.\n4. Иновационни и енергоефективни решения.\n5. Най-добро решение за благоустрояване на територията.\nМогат да се представят: типови и индивидуални проекти и сгради на детски градини и училища - общообразователни и профилирани учреждения, специализирани, за деца с ограничени възможности, спортни, музикални, художествени, блокове за началните класове.\nКраен срок за подаване на заявки: 1 август.\nНагради: Гран-при за най-добър реализиран проект, Златни, Сребърни, Бронзови дипломи, Дипломи на Съюза на архитектите в Русия.\nКонкурсните проекти ще бъдат представени на изложбата Build School. Най-добрите работи ще бъдат експонирани на фестивала «Зодчество 2018». Награждаването на победителите ще се състои на 26 септември в ЦВК «Экспоцентр».\nПодробни изисквания към проектите и условия на конкурса: www.buildschool.ru.


Искате светещ окачен таван в коридора, хола или дори банята – Антекс Комерс 2000 ЕООД\nИскате светещ окачен таван в коридора, хола или дори банята\nМоже ли окаченият таван, в коридора, хола или дори банята да бъде превърнат в осветително тяло и да свети?\nОтговорът е: “Да, може!”\nАнтекс Комерс 2000 ЕООД предлага различни по своята светопроводимост плексигласови плоскости, които могат да се използват за окачен таван. Предимството е, че тези плоскости са също така леки както гипскартотенените или копмозитните плоскости използвани за пълнеж на окаченият таван, но с тази разлика че те светят.\nЗа целта е необходимо единствено осветително тяло, което може да бъде или диодно осветление (LED), или неоново или луминесцентно осветление, което да бъде монтирано в кухата част на окаченият таван.\nНие предлагаме и рязане на плоскости на размери подадени от клиента: 59,5х59,5 или друг размер в зависимост от пространството което трябва да бъде уплътнено, в различните видове пропускливост на плексигласа.\nНа снимките се вижда окачен светещ таван с плексиглас, както и различните размери които са поставени, освен стандартните 59,5х59,5см.\nПосредством материалите предлагани от нас, може да превърнете старият си окачен таван в един нов светещ таван, без за разбивате или къртите банята си, едно освежаване което ще даде нов облик и вид във вашият дом.\nTags: led, диодно осветление, изделия от плексиглас, неоново осветление, плексигласови плоскости, рязане на плоскости, Светещ окачен таван, светопроводимост, таван с плексиглас\nhttps://cdn.antex-bg.net/uploads/2018/08/gal_photo_20130704100609_181-98b2511e.jpg 350 600 antex https://antex-bg.net/wp-content/uploads/2018/04/antex_logo_site-300x109.png antex2018-08-29 08:39:122018-08-29 13:31:41Искате светещ окачен таван в коридора, хола или дори банята\nЕдин необичаен плексиглас за прожекционен... Бижута от черен плексиглас


Как да превърнем „не искам” в „искам”? | Dama.bg - Любимият сайт на всяка дама\nDama.bg › › Как да превърнем „не искам” в „искам”?\nКак да превърнем „не искам” в „искам”?\n6 070 прегледа 12 мин време за прочит 15 споделяния\nАз съм майка на две прекрасни деца: момче на 2 годинки и 10 месеца и момиченце на годинка и 8 месеца. Сега с малчуганите ми сме в трудната фаза на: „Сам/а ще го направя”, „Няма/ Не искам” и на категоричното „НЕ!” като отговор на всичките ми предложения и молби. Тежкото време на този период не може да не се отрази и на настроението на майката. За да не се карам, да не викам, да не тропам с крак и подобни неща, измислих за себе си няколко идеи, които ми помагат да превърна всички упорити „Не искам” на моите малчугани, в послушни „Искам”.\nПървоначално си мислех, че да превърна целия дневен график в игра, би ми струвало много повече време от това, просто да тропна с крак и сама да ги облека, измия и т.н. Но, за моя радост, на децата им допадна и сега правят всичко, което ми трябва като весела игра и в дома ми вече не се разнасят крясъци, детски плач, а всичко се прави с усмивка и с добро настроение. Опитайте и вие, може би и вашите деца ще се повлияят!\nАко не иска да се облича\nТова е най-честият проблем с децата. Ето как се справяме ние с това:\nЗапочнете да се приготвяте по-рано, за да не закъснеете от една страна и да не пришпорвате децата от друга страна.\nПодгответе предварително детето, като му кажете по-отрано, че ще излизате на разходка, училище, по магазините...\nПривлечете вниманието на детето към онези рисунки, които са изобразени на дрешките, заинтригувайте го, накарайте го само да пожелае да облече точно тези дрешки.\nКогато купувате нови дрешки, се опитвайте по-внимателно да подбирате моделите. Следете да има удобен закопчаващ се механизъм или да са с един размер по-големи, за да може детето само да се облича. Когато се налага да иска помощ от мама, за да облече някоя дрешка, то детето губи желание да облича тази дреха.\nПозволете на детето само да избере какво да облече. Не е нужно да му показвате целия гардероб, а изберете 2-3 дрешки, които са подходящи за излизането и оставете детето само да избере коя именно да облече. Така детето ще се чувства доволно и по-зряло, а това е свързано с много приятни емоции.\nПоощрявайте желанието на детето си само да се облича, научете го как да го прави и му помагайте само, ако се наложи.\nИ да не забравяме играта! Когато обличаме блузката, си играем на „Ку-ку! Кой се крие тук?”. Когато обувате чорапките, си представете, че колата трябва да паркира в гаража (понякога синът ми се прави, че колата се нуждае от ремонт, но това е за кратко), а когато обуваме чорапогащник или панталонки, то се правим, че влакчето минава през тунел.\nАко не иска да излиза\nВторият най-често срещан проблем е, когато по време на разходка спре и откаже да върви по-нататък или изобщо откаже да излезе от вкъщи. При това често се случва, че се спира само едното дете, а другото продължава да тича напред. Налага се да се прояви въображение при такива ситуации.\nИграем си на локомотив и каросерия. Хващаме се за ръце, първият, който върви е локомотивът, а останалите сме вагони. Не забравяйте да пригласяте от време на време с: „Ту-туу...”\nМожете да предложите на детето да ви води за ръка и да отидете там, където то ви заведе.\nЛюбимата игра на децата ми сега е „Ходене с различни стъпки”: големи и малки крачки, тихо на пръсти, бавно и тичешком, с подскоци, с маршова стъпка, да стъпват само там, където е останала стъпката на мама (ако е нападал сняг или ходите по пясък).\nСинът ми много обича, да си затваря очите и да се оставя аз да го водя.\nАко не иска да се къпе или да си мие ръцете\nМного важно правило е да се мият ръцете, ако си бил навън, но децата не го обичат.\nЗатова е много важно детския сапун да е много ароматен, с мирис на дъвка или тропически плодове.\nПозволете на малчугана сам да включва и изключва крана, да сапунисва ръцете си. Това означава, че трябва да осигурите табуретка или столче, с помощта на които детето да достига до мивката.\nАко детето силно се инати, може да използвате фрази като: „Ти може да не си миеш ръцете, но играчката ти е много мръсна и иска да се изкъпе. Измий я, моля те”. Докато детето мие играчката, измива и ръчичките си. По тази аналогия може да перете чиста кърпа. Дъщеря ми обожава да пере дрешките на куклите си, но мрази да си мие ръцете.\nИли можете да предизвикате любопитството му, като го попитате: „Какъв цвят вода ще потече от ръцете ти, ако ги намокрим сега?”\nЗадължително разказвайте на децата, защо е важно да си мият ръцете. Нека обяснението бъде простичко и достъпно за разбирането от дете, с течение на времето те сами ще се научат да ви разказват, защо е важно да се мият ръцете. Аз им го обяснявам така: „Виж колко са ти мръсни ръчичките. Хайде да ги измием, за да не попадне мръсотия в устата ти. Тя не е вкусна и е много вредна!”\nАко не иска да яде.\nМоите деца засега не са отказвали да се хранят. Само понякога не искат да ядат някои определени ястия, но това не ме притеснява особено. Но когато държа да хапнат нещо определено, използвам някои хитрини:\nКупете за детето красива и много цветна чинийка, която само то да използва. Дори му позволете само да си я избере в магазина.\nНе можем да накараме детето да се храни насила, но можем да му дадем пример в това. Яжте здравословна храна, махнете от полезрението всички бисквити, сладки, снаксове и чипсове. Постарайте се на масата винаги да има сезонни плодове, за да може детето да си взема от тях, вместо да посяга към бисквитите.\nЗа децата е важен не само вкусът, но и цветът, текстурата, гарнитурата, затова смело експериментирайте и предлагайте на малчугана си един и същи продукт, приготвен различно всеки път.\nНаскоро взех отделна детска масичка за своите малчугани и на тях много им хареса. Постоянно си играят на чаено парти с играчките, хранят се като големи.\nПозволете на децата да се хранят сами, дори това да означава, че после ще трябва да миете пода, да перете дрехите с които са били. Не забравяйте, че това е едно от най-важните умения, които децата до 3-годишна възраст трябва да усвоят.\nНе иска да си ляга\nМного майки срещат върла съпротива от малчуганите си, когато дойде време за лягане. И за този случай имам няколко съвета, които искам да споделя:\nВъведете правилен режим за лягане!\nНе става дума за банален режим от типа, кога да се храни, играе или спи, а за биологически верен и коректен за възрастта на детето режим за спане.\nВсяка възраст си има допустими часове, в които детето да е бодро. Така например новородените заспиват след около 45 минути, бебетата до 6-месечна възраст вече издържат до 2 часа, децата на годинка вече стоят будни по 3-4 часа, а децата до 2-годишна възраст вече спокойно могат да си играят по 4-5 часа, преди да се уморят.\nНаблюдавайте детето си и се старайте да го слагате да спи, преди да се е преуморило, защото тогава вече става трудно. Ако забележите, че започва да върши нещата по-бавно, започва да капризничи, иска да го вземете на ръце, чеше си ушичките, скубе си косичката - всичко това са признаци за умора. Ако сложете детето да спи поне 10 минути преди цялата тази палитра от сигнали, то много по-лесно и спокойно ще приспите малчугана.\nБез съмнение децата много повече обичат да прекарват времето с мама и татко, отколкото да спят. Освен това, малките деца не се ориентират по часовника и затова е много важно в семейството да има ритуали. При това с помощта на повтарящи се всекидневно действия детето ще разбира, че скоро трябва да се ляга, което ще ви позволи да го сложите да спи много по-лесно. Във вечерните ритуали преди лягане можете да сложите: къпане, релаксиращ масаж, четене на приказка в леглото, приспивна песничка, топло мляко с мед, обличане на пижама. Можете да започнете с ритуалите от първия ден на мъничето, а с течение на времето просто да видоизменяте по малко ритуалите. Постарайте се в ритуалите да не присъства гледане на детски филмчета, защото светещият екран разрушава натрупалия се в организма на детето мелатонин. По-добре приглушете светлината в стаята половин час преди лягане и пуснете релаксираща музика. Старайте се да не давате нова играчка на детето, непосредствено преди лягане, защото това ще предизвика въображението на детето, което ще иска веднага да си поиграе с нея.\nДетето няма от къде да знае, кога е станало време за сън, затова е толкова важно да спазвате определени правила и режим, за да не давате излишни поводи на детето да капризничи.\n▶ Как децата виждат своите майки всъщност?\n▶ 15 неща, на които възрастните могат да се научат от децата\nЕвгения Генчева 24.01.2016\nвъзпитание малки деца семейство\n6 512 5 мин 12\n31 505 2 мин 1 135\n6 653 9 мин 390\n9 770 1 мин 521


Нено Димов: Морска администрация ме увери, че ситуацията с мазута е овладяна - България - inews.bg\n23.02.2020 18:50 София 6°C\nНено Димов: Морска администрация ме увери, че ситуацията с мазута е овладяна\nПродължаваме да следим ситуацията с кораба „Мопанг“, каза екоминистърът след проверка на място\nпо статията работи: iNews.bg | 30.08.2018 | 17:44 0\n"На този етап непосредствено над кораба "Мопанг" се виждат остатъчни малки нефтени петна, с диаметър около 20 см. От Морска администрация ме увериха, че ситуацията е овладяна", каза министърът на околната среда и водите Нено Димов. Днес той инспектира мястото на потъналия американски кораб в акваторията на Созопол, заедно с директора на ИА "Морска администрация" капитан Живко Питров.\nМинистър Димов съобщи, че са излезли контролните проби, които бяха взети от БД "Черноморски район" на 22 август. Те са от Централния плаж в Созопол, на една миля навътре при Черноморец, над самия кораб и до потъналия плавателен съд. "Естествено пробите, които са до и над кораба показват, че има нефтопродукти, но от Централния плаж на Созопол и на миля навътре – няма никакви отклонения", посочи той.\nВзета по сигнал извънредна проба от плажа "Корал" също показва, че водата е чиста, каза министърът. Той увери, че МОСВ ще продължи да следи състоянието на водите в района.\nДиректорът на "Морска администрация" кап. Живко Петров потвърди, че ситуацията е под контрол и е овладяна. "Следим и със сателит, днес съм получил поредната снимка от Европейската агенция за морска безопасност".


"Прототипи и герои" от Петър Величков\nПонеделник, 11 Март 2013 15:23\nПрототип е личност, вдъхновила даден писател да използва факти от нейния живот, външния й вид или емоциите й, като ги възпроизведе в герой от свое произведение. Изследването на прототипите в световен мащаб е твърде популярно занимание, тъй като предизвиква допълнителен интерес около старите книги и техните автори.\nВ книгата "Прототипи и герои" са събрани историите на някои от най-известните прототипи както в българската, така и в световната литература. Петър Величков проследява историята и личностите, инспирирали създаването на известни герои от родната белетристика, сред които са Лазар Глаушев от "Железният светилник" на Димитър Талев, Тошко Африкански от едноименната книга на Ангел Каралийчев, отец Ередия от "Осъдени души" на Димитър Димов и др. Книгата дава отговори на въпроси като: Чий е Изворът на Белоногата и кой е прототипът на везира? Имат ли общо годеницата на Тодор Каблешков и Рада Госпожина от романа "Под игото" на Иван Вазов? С розово масло менте ли е търгувал прототипът на бай Ганю? Чий прототип е цар Фердинанд І Български?...\nВ "Прототипи и герои" Величков разглежда и прототипите, вдъхновили някои от най-прочутите персонажи от световната литература - тримата мускетари и Д’Артанян на Александър Дюма-баща, персонажът от "Винету" Олд Шетърхенд (Поразяващата ръка), чийто прототип е самият Карл Май и Розата и Малкия принц на Антоан дьо Сент-Екзюпери.\nЛюбен Каравелов преименува бащата на Найден Геров\nНадали има читател, който да не се е смял, четейки знаменитата повест на Любен Каравелов "Българи от старо време". Знае се, че той я написва на руски и първото й издание излиза в Москва през 1867 г., а на български – във в. "Свобода" през 1872 г.\nДядо Либен има син ерген – Павлин, хаджи Генчо – хубаво, прехубаво, гиздаво, прегиздаво момиченце Лила, червеничко и беличко, чернооко и черновеждо, със снага като фиданка в градина. Речено-сторено, защо да не ги оженят. Наглед простичкият сюжет изведнъж се изпълва от чувства, сметки, хитрини, изненадващи обрати... И всичко това – описано с хумор.\nПрототипите на двамата централни герои не са тайна.\nКато описва хаджи Генчо, Каравелов има в предвид хаджи Геро Мушек (1775–1864), баща на Найден Геров – известният възрожденски книжовник и руски консул в Пловдив от 1857 г. до Априлското въстание. Точно името на Найден е най-неопровержимото свидетелство за дешифровката на прототипа. В повестта четем, че веднъж хаджията купил магарица и пратил сина си по работа. Синът му я възседнал и минал покрай дядови Вълкови; а дядо Вълко бил голям шегаджия и като седял пред вратника си на стола и видял, че иде хаджи Генчовият син, то го попитал: "Найдене бре! Де закарваш майка си?" Найденчо се върнал вкъщи разплакан, а хаджи Генчо се разярил. На другия ден той продал магарицата на циганите и купил магаре, ако и да изгубил 30 гроша. После хаджи Генчо казал на Найден: "Хайде сега, синко, възседни магарето и премини покрай къщата на дядо Вълко. А ако те попита къде караш баща си, ти му речи: „Закарвам го при жена ти." А в разговор с дядо Либен хаджи Генчо казва: „Трябва да попитаме и Найден, защото Найден е умен и образован човек, седем години се е учил.“ Точно толкова години Геров учи в Русия – от 1839 до 1846 г., а когато се завръща в Копривщица, става учител на самия Любен Каравелов.\nКъщата на хаджи Генчо и до днес е запазена в Копривщица, но не и градинката й, в която Каравеловият герой в горещините предпочитал да лежи на хлад по бели гащи. Когато жена му Цона му прави бележка, че това не е морално, че ще го види някоя копривщенка, хаджи Генчо е категоричен: "Хората се раждат на света да се радват, а не да се мъчат."\nВътрешността на Хаджи-Генчовата къща е позната от повестта. Но каква е била Хаджи-Геровата? Почти същата, според описанието на неговия внук Тодор Панчев. Прустът (в повестта Каравелов го нарича "музеят") напомнял аптека – по полиците имало всевъзможни кутии, кутийки, шишета, шишенца, паници, паничета, торби и торбенца с надписи какво съдържат и с всевъзможни исторически бележки – кога и за колко е купено, от кого е донесено армаган, за каква са болест се употребява и как се приготвя лекарството. Лечителските си способности хаджи Геро Мушек наследил от майка си Мика. С тайни лекове тя спасила копривщенци от чумата през XVII век.\nСпоред внука дядо му постоянно носел в джубето си топка и камшиче. Когато някое дете не го слушало в училище, хаджията го замерял с топката, детето хуквало да я донесе, а за награда изяждало по няколко камшика. За родителите на учениците се хаджи Геро бил всичко – съветник, помощник, съдия. Като днешните нотариуси и адвокати хаджията делял наследства, съчинявал договори, прекъсвал спорове. "Всякой и за всичко тичал при дядо хаджия!" – категоричен е Панчев.\nХаджи Геро бил едър, набит, много нервен, когато говорел. В края на XVIII и началото на XIX век Копривщица била съсипвана и изгаряна неколкократно от кърджалии. Хаджи Геро пестял дълги години, за да се задоми, но загубва всичко и бяга във Влашко. Но, да му дадем думата на самия него: "Аз се ожених старичък, защото все гледах да се понаредя и натъкмя. Когато се бях понатъкмил що-годе, дойдоха пустите кърджалии, та ми оплениха и изгориха всичко, щото имах спечелено, и аз – гол, оставих майка и изгорена къща, се упътих за Влашко. В Русе се срещнахме със Стойка от Ловеч, която като мене беше забегнала от зулумите на хайти и султански еничери, харесахме се и се взехме, без да има никой от нас нейде нещо". Стойка в книгата е прекръстена от Каравелов на Цона.\nПрез 1810 г. хаджията и жена му успяват да се завърнат в Копривщица, където той отваря училище за децата и пее в черквата. В писмо до сина си Найден от 30 декември 1852 г. хаджи Геро пише: „че ми е дип мъчно, когато давам пари више мере за нещо си.“ Неслучайно Каравелов го описва като стиснат човек и авантаджия.\nКонстантин Фотинов в първото българско списание "Землеописание" през 1843 г., когато пише за Копривщица, отбелязва, че един от прочутите й граждани е бащата на Найден Геров – даскал хаджи Геро. Че хаджията е достоен за прототип на хаджи Генчо, защото е характерен персонаж за времето си, говори и факта, че по-късно мнозина се припознават в образа му. Нападали Каравелов, че се бил подиграл с българските учители, а той отговаря на нападките във фейлетона си "Знаеш ли ти кои сме“ от 18 ноември 1972 г. така: "Открихме, че почти всички наши списатели приличат на хаджи Генчо, който много знае, от всичко отбира и комуто всичко иде отръки."\nПрототип на дядо Либен основно е дядото на писателя, комуто той носи и името. Някои изследователи обаче смятат, че писателят е ползвал черти от живота и характера на вуйчо си Петко Доганов , един от най-богатите българи на времето. Образът на Петко Доганов и жена му Рада са изписани като ктитори в Рилския манастир. Чорбаджията, придружаван от стотина конника, често отсядал в манастира, а монасите го посрещали чинно и вкупом при Самоковската порта. Така и дядо Либен, като отива на лов, за да се поразходи малко, след него чинно вървят до 50 души слуги. Петко Доганов е сред най-щедрите дарители. На него копривщенци дължат славата да имат своя стая в манастира.\nКъщата в Копривщица на чорбаджията била с камина с мраморни подставки – като в замъците на средновековните западни феодали.\nДядо Либен отбира кои пушки са по-хубави, кои коне са по-добри. А Доганов имал прочути в цялата империя коне от рядка порода. 1200 гроша той броил през 1832 г. на тревненски калугер, за да изрисува от натура любимия му кон в иконата на свети Евстатий, която се намирала в черквата "Св. Богородица". Дядо Либен и на стари години държал няколко слуги и имал в обора си няколко коня. Когато един от Дядо-Либеновите синове посъветвал баща си да продаде конете и да уволни слугите си, то дядо Либен му рекъл: "Когато умра, то закопайте и конете ми в моя гроб."\nДядо Либен на младини ходил по шумата и изтребвал турците, а прототипът му Петко Доганов също бил храбър. Турците го наричали "Крал Петко" и му се кланяли.\n"От коя ракия искаш да пийнеш, хаджи? Садефлиена ли, гръцка ли, или българска?" – пита дядо Либен хаджи Генчо. Тук Каравелов е нямало защо да се напряга и да измисля. Тайната на изброените еликсири се дължала на отлежаването им в дълбоките и сухи мазета на копривщенските къщи. Те били разделени на три половини – в първата били зърното и варивата, във втората – зимнината (луканки, пастърми, саздърми, кашкавал и сирене), а в третата – бъчвите с вино и буретата с всякакви ракии. Ястия, деликатеси, тутманици и лакомства, описани от Каравелов в "Българи от старо време", могат да се вкусят и днес в славното градче.


Кражбата на века - Антиимперия\nПланът на Тръмп за Израел / Палестина трябва да се провали\nКайл Анзалоун\t Jan 31 20 296 3\nВъв FPF # 449 обхващам някои подробности от „Сделката на века“ на Тръмп и обяснявам защо тя е предназначена да бъде отхвърлена от палестинците.\nДокато Тръмп твърди, че сделката създава палестинска държава, сделката всъщност дава ограничена автономия на колекция от няколко малки, несвързани области, които ще се наричат Палестина. Палестинците няма да имат военни и минимални гранични пунктове.\nПоради тези причини - и много други - палестинците осъдиха мирния план.\nТвърдя, че целта на плана е била палестинците да го отхвърлят, така че Израел ще има оправданието да продължи окупацията и кражбата на палестинска земя.\nКели Влахос - Чуждестранно финансиране за мозъчни тръстове\nРойтерс - Нетаняху V Тръмп\nDefense One - рекордни продажби на Lockheed\nКражбата на века | altnews.org\n„Твърдя, че целта на плана е била палестинците да го отхвърлят, така че Израел ще има оправданието да продължи окупацията и кражбата на палестинска земя.“\nТочка добре взета\nЦялата работа е бутафория и пародия. Те дори нямат благоприличието да позволят на палестинците да обсъдят как ще бъдат откраднати земите им. Най-малко договори, сключени в САЩ, включват местното население, въпреки че актът е просто символичен в много случаи и последван от безкрайна следа от нарушени договори.\nТук САЩ с техния „съюзник“ Израел, който е основен заподозрян в смъртта на хиляди американци на американска земя и други атаки с фалшиви знамена по света, стигнаха до най-ниското ниво на разврат.


Съвета на жените бежанки в България, Сдружение „Каритас София”, Български червен кръст, и фондация „Център Надя” стартират съвместен проект в подкрепа на търсещи международна закрила в България\nBG/AMIF – SO1 – NO1 – A4 „Подобряване на механизма на социална и психологическа помощ във фазата на първоначалната адаптация, включително идентификация на уязвими лица и техните нужди”, договор 812108 – 128/2015\nДо месец септември 2016 г. четирите организации ще изпълняват съвместно проект „Подпомагане процеса на първоначална адаптация на търсещи международна закрила чрез социална медиация, образователни дейности и психологическа помощ, и правно консултиране”\nОсновната цел на проекта е да предостави комплекс от услуги, които да улеснят и насърчат социалната и културна адаптация на целевата група в приемащото общество. Услугите са насочени към граждани на трети страни, кандидатствали за една от формите на международна закрила: статут на бежанец или субсидиарна закрила. В рамките на проекта ще бъдат включени минимум 500 представители на целевата група, настанени в Регистрационно – приемателните центрове на Държавната агенция за бежанците в София, Харманли и с. Баня, както и живеещи на външни адреси в София.\nПланираните дейности са насочени в четири направления. Оказване на практическа помощ за реализиране на права и задължения, улесняване на достъпа до социални, здравни и друг вид услуги чрез предоставяне на социална медиация и консултиране, писмен и устен превод.\nПровеждане на курсове по български език, начално ниво. Курсът е с практическа насоченост с акцентът в обучението върху компонентите „говорене” и „слушане”. Целта на обучението е да изгради комуникативни умения на обучаемите, които да им позволят да се справят по-добре в ежедневни битови ситуации.\nПредоставяне на психологическа помощ и емоционална подкрепа за подобряване на психичното здраве на търсещите международна закрила. Травмата от преживяното насилие и бягството често водят до състояние на зависимост от болезнени спомени, загуба на контрол върху живота си, загуба на посока.\nНе на последно място целевата група ще може да се възползва от юридически консултации относно възможните изходи от процедурата за предоставяне на статут. Познаването на правата и задълженията по време на процедурата за предоставяне на статут е предпоставка тяхното реализация, но и за спазване на закона като водещ принцип във всяка правова държава.\nРадостина Белчева – координатор на проекта от страна на Съвет на жените бежанки в България\nТози документ е създаден с финансовата подкрепа на Фонд „ Убежище, миграция и интеграция”, съфинансиран от Европейския съюз. Цялата отговорност за съдържанието на документа се носи от сдружение „Каритас София” и при никакви обстоятелства не може да се приема, че този документ отразява официалното становище на Европейския съюз и Отговорния орган.